Semjon Pegov

Semjon Vladimirovitš Pegov (; s. 9. syyskuuta 1985 Smolensk) on venäläinen toimittaja, sotakirjeenvaihtaja ja sotabloggari. Hän tuli verkossa tunnetuksi WarGonzo-pseudonyymillä.Semyon Vladimirovich Pegov OpenSanctions, viitattu 10.8.2024 Chris Stokel-Walker, Interest in pro-Russia influencer accounts is tanking on Telegram Fast Company 18.1.2024, viitattu 10.8.2024 Pegov valmistui Smolenskin valtionyliopistosta vuonna 2007 ja aloitti samana vuonna uransa Smolenskin valtiollisen televisio- ja radioyhtiön palveluksessa. Hän toimitti vuosina 2007–2009 BIGmag-taidelehteä. Sotien käsittelyn hän aloitti ollessaan vuosina 2009–2013 Abaza TV:n kirjeenvaihtajana Abhasian Suhumissa. Pegov pääsi vuonna 2013 Life.run erikoiskirjeenvaihtajaksi.Semyon Pegov Evocation, viitattu 10.8.2024 Hän tuli suuren yleisön tietoon Venäjän näkökulman edustajana vuonna 2014. Hänelle myönnettiin Venäjällä mitali ansioista isänmaalle, mitä perusteltiin Krimin miehityksen ”objektiivisella käsittelyllä”. Vuonna 2017 Pegov perusti WarGonzo-nimisen Youtube-kanavan, jossa käsiteltiin sotiin ja aseisiin liittyneitä aiheita. Elokuussa 2020 Valko-Venäjän poliisi pidätti Pegovin Svjatlana Tsih’anouskajan tukimielenosoituksen yhteydessä. Hänet vapautettiin päivän kuluttua Venäjän suurlähetystön, Vladimir Solovjovin, Roman Babajanin ja Margarita Simonjanin vedottua hänen puolestaan. Syksyllä 2020 Pegov matkusti kuvaamaan konfliktia Vuoristo-Karabahissa. Azerbaidžanin syyttäjänvirasto avasi rikostutkinnan laittomasta maahantulosta ja yllytyksestä alueellisen koskemattomuuden loukkaukseen. Joulukuussa 2021 Pegov joutui pidätetyksi Chișinăun kansainvälisellä lentoasemalla Moldovassa. Hänet vapautettiin kuulustelujen jälkeen. Toukokuussa 2022 Youtube sulki Pegovin kanavan käyttöehtojen vastaisena.Pegov Semyon Vladimirovich Spisok Putina, viitattu 10.8.2024 Syyskuussa 2022 Pegov pidätettiin oletetusta hotellin johtajan uhkailusta humalassa. Institute for the Study of War epäili asian johtuneen Venäjän hallinnon kampanjasta mahdollisesti liian vaikutusvaltaisiksi koettuja sotakirjeenvaihtajia vastaan. Pegov haavoittui ollessaan Somalia-pataljoonan seurassa lokakuussa 2022. Tassin mukaan hän joutui leikkaushoitoon.War correspondent Pegov trips anti-personnel mine in Donetsk, no threat to his life Tass 23.10.2022, viitattu 10.8.2024 Marraskuussa 2022 Vladimir Putin myönsi Pegoville Rohkeuden kunniamerkin. Pegov kutsuttiin tapaamiseen Putinin kanssa kesäkuussa 2023. Tuolloin hänellä oli 1,3 miljoonaa Telegram-seuraajaa kanavallaan, jolla käsiteltiin Ukrainan sodan rintamatilannetta. Vuoden 2023 päättyessä Telegram-seuraajia oli 1,1 miljoonaa. Pegov on julkaissut muun muassa kirjan Arsen Pavlovista ja dokumentin Aleksandr Zahartšenkosta. Hän on osallistunut Odessan vapaa kaupunki -informaatiohankkeeseen. Pegov väitti toukokuussa 2022 Mariupolissa olevan Naton käyttämän salaisen laboratorion. StopFake-hanke kumosi väitteen. Heinäkuussa 2022 Pegov väitti Turkin ja Yhdysvaltain lähettävän Ukrainaan Isis-taistelijoita. Pegov on naimisissa ja hänellä on lapsi. == Lähteet == == Aiheesta muualla == Luokka:Venäläiset toimittajat Luokka:Sotakirjeenvaihtajat Luokka:Vuonna 1985 syntyneet Luokka:Elävät henkilöt